Lo feito de vivir en sociedat ye bella cosa esencial ta la naturaleza humana. L'hombre -diz Aristotil- ye per naturaleza (per φύσις; no per alcuerdo u νόμος) un ζῷον πολιτικόν, id est, un "animal politico", un ser que vive en πόλις. E la causa u alazet d'a natural sociabilidat humana reside en que ye l'unico animal que poseye palabra/luengache (λόγος), e no només voz (φωνή) como los atros animals. A voz, a traviés de sonitos, permite d'expresar a dolor, a medrana, o goyo, etcetra, ye dicir, sentimientos privatos e subchectivos; mientres que gracias a la palabra los hombres razonan e pueden surtir de lur individualidat, plegando a establir-ne d'alcuerdos, mediant o dialogo, sobre lo que ye chusto u inchusto, bueno u malo etcetra, e diz Aristotil: "ye la comunidat d'istas cosas lo que constituye la casa e la ciudat".